### Resumé

[adresse] har sendt takstbladet for 2026 til godkendelse. Kommunens godkendelse er en legalitetskontrol, som vedrører en kontrol af om taksterne overholder gældende regler. Forvaltningen har gennemgået taksterne og vurderer, at de er i overensstemmelse med reglerne på området.

[adresse] takster stiger som følge af de øgede indsatser ift. overløb samt investeringer i ny teknologi til slamhåndtering.

[adresse] betalingsvedtægt er ændret i 2026.

Sagen fremlægges med henblik på Byrådets godkendelse af takstbladet/prislisten.

### Sagsfremstilling

Vejle Kommune godkender hvert år [adresse] takstblad for det kommende år. Kommunens beføjelser, som godkendende myndighed, fremgår af § 3 i lov om betalingsregler for spildevandsforsyningsselskaber m.v. Kommunen skal som myndighed på området godkende det årlige takstblad på spildevandsområdet.

Kommunens godkendelse begrænser sig til en legalitetskontrol, det vil sige en kontrol af om gældende regler overholdes. Ved denne kontrol skal Vejle Kommune påse, at de foreslåede takster må forventes at være i overensstemmelse med den økonomiske ramme, der er udmeldt til [adresse] af Konkurrencestyrelsen. Konkurrencestyrelsen foretager dog en særskilt kontrol efterfølgende.

**Bemærkninger vedrørende prisstigninger for 2026**

**Tilslutningsbidrag:**

Tilslutningsbidraget bliver hvert år pristalsregulereret. Fra 1. januar 2026 skal pristalsreguleringen følge den af [adresse] fastsatte pristalsregulering for økonomiske rammer. Pristalskorrektionen fastsættes for to år ad gangen, dvs. tilslutningsbidraget skal indekseres med 2,89% for 2026 og 2027.

**Vandafledningsbidrag:**

Det variable vandafledningsbidrag (takst 1) hæves med 3,5 kr./m3 til 39,50 kr./m3 eks. moms. Stigningen indeholder dels et fast bidrag vedrørende pristalsregulering (2,89% i 2026) og dels en egentlig takststigning.

**Begrundelse for stigning i takster**

Takststigningen skyldes, at der i 2026 er budgetteret med et højt investerings niveau på 190 mio. kr. Der er afsat 46,5 mio. kr. til en øget indsats vedrørende arbejdet med at nedbringe overløb.

Derudover arbejdes der på investering i et pyrolyseanlæg. Pengene skal dels anvendes til forundersøgelser og dels til opsparing til en kommende investering. Et pyrolyseanlæg er et slambehandlingsanlæg som nedbryder miljøfremmede stoffer. Restproduktet binder CO² og kan desuden bruges til gødning. Tiltaget fremgår af [adresse] indsatser i Virksomhedsplan 2026-2028.

[adresse] står overfor at skulle optage lån. Takststigningen gør at behovet for lån nedjusteres.

Selskabets økonomiske rammer for 2026 er på 224 mio. kr. Med en prisstigning på kr. 3,50 kr./m3 giver det et overskud på 9. mio. kr. Stigningen er indenfor den økonomiske ramme (Se vedlagte bilag 2 over priser, indeks og økonomisk ramme)

Tømningsordningen reguleres igen i år fra 850 kr. til kr. 875 kr. af hensyn til et hvile-i-sig-selv regnskab.

**Ændringer i betalingsvedtægten**

Betalingsvedtægten er ændret med følgende punkter:

Beskrivelse af pristalsregulering af tilslutningsbidrag samt fast bidrag

Nedsættelse af selvrisiko for vandspildssager fra 50 m3 til 25 m3. Denne selvrisiko vil være på niveau med forsyningsselskaber i nabokommuner.

**Forvaltningens bemærkninger**

Forvaltningen har gennemgået taksterne og vurderer, at de er i overensstemmelse med reglerne på området, herunder den økonomiske ramme for 2026.

Af vedlagte bilag 2 vedrørende prisudvikling ses, at [adresse] takster ligger i den lave ende sammenlignet med andre forsyningsselskaber.

### Økonomi

Takstbladet vedrører kun [adresse] økonomi.

### Klima og resiliensvurdering

Et øget fokus på minimering af overløb af opspædet spildevand i forbindelse med kraftige regn hændelser og håndtering af miljøfremmede stoffer i slam påvirker vandmiljø positivt.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller, den 2. december 2025, punkt 207:

**at** udvalget anbefaler overfor Økonomiudvalget og Byrådet, at [adresse] takstblad for 2026 godkendes som led i [adresse] legalitetskontrol.

####

#### Beslutning fra Teknisk Udvalg, den 2. december 2025, punkt 207:

Anbefalet.

Laus Mogensen var fraværende.

####

#### Beslutning fra Økonomiudvalget, den 8. december 2025, punkt 298:

Anbefales.

Fraværende: Laus Mogensen.

Fraværende: Gert Kristoffersen.

### Beslutning

Godkendt.

Fraværende: Ruth Klausen. I stedet mødte Einar Bech.

Fraværende: Carla Bach.